text: Far fik 130.000 kr. i erstatning
  13 juli 2012 kl. 08.51
  Lille Tobias far, Jan Jørgensen, blev tilkendt en erstatning på 130.000 kr. for tabet af den 15 måneder gamle dreng.
  Den lille drengs biologiske far var ikke til stede ved domsafsigelsen i Sønderborg. Han blev af retten tilkendt en erstatning på 130.000 kr.
  Den betales i første omgang af staten, som senere vil kræve den betalt af de dømte. 
  Faren bror, Jesper Schmidt Jørgensen, var skuffet over, at stedfaren kun fik otte års fængsel. 
  - Jeg håber, at anklagemyndigheden anker strafudmålingen, sagde han til TV2News.
  
  Et lille gisp
  Der lød et llle gisp i retten, da dommen blev læst op. Men retsformanden havde på forhånd sagt, at retten ikke ville tolerere udbrud under oplæsningen af dommen.
  Både moren og stedfaren virkede upåvirkede. De så ligefrem og viste ingen reaktion, da dommen blev læst op. Efter domsafsigelsen holde forsvarerne et hurtigt møde med de dømte, som udbad sig betænkningstid med hensyn til anke. 
  Også anklagemyndigheden vil studere dommen nærmere. Anklager Pernille Moesborg havde i sin procedure ønsket en straf til morens kæreste på ti års fængsel.
  